28α. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 892 της 20/30 Ιουλ. 1951 Περί μειώσεως του φόρου Δημοσίων Θεαμάτων εις πόλεις κάτω των 10.000 κατοίκων. Εκυρώθη δια του άρθρ. 12 ν. 2281/1952 κατωτ. άρ. 30. Λαβόν υπ’ όψιν:1)την υπ’ αριθ. 833/1951 πράξιν αυτού, «περί διαρρυθμίσεως της φορολογίας δημόσιων θεαμάτων», 2)την υφισταμένην ανάγκην ελαφρύνσεως της φορολογίας των εις τας μικράς επαρχιακάς πόλεις λαμβανόντων χώραν θεαμάτων και 3)σχετικήν εισήγησιν του Υπουργού των Οικονομικών, αποφασίζει Ι.Το υπό της παρ. 1 της υπ’ αριθ. 833/1951 πράξεως του Υπουργικού Συμβουλίου καθοριζόμενα φορολογικά ποσοστά μειούνται εις το ήμισυ προκειμένου περί θεαμάτων διδομένων εις πόλεις πληθυσμού κάτω των 10.000 κατοίκων. ΙΙ.Η ανωτέρω μείωσης δεν ισχύει προκειμένου περί θεαμάτων διδομένων εις λουτροπόλεις και εν γένει τόπους θερινής διαμονής. ΙΙΙ.Τα κάτω των 10.000 κατοίκων προάστεια πόλεων δεν θεωρούνται ως αυτοτελείς δια την εφαρμογήν της παρούσης αποφάσεως. Εκδόσαν προς τούτο την παρούσαν υπ’ αριθ. 892 πράξιν του ήτις τελούσα υπό Νομοθετικήν κύρωσιν, θέλει ισχύσει από της 1 Αυγ. 1951 δημοσιευομένη δια της Εφημερίδος της Κυβερνήσεως. 